Þann 20. nóvember síðastliðin varð Barnasáttmáli Sameinuðu þjóðanna þrítugur og hefur verið haldið uppá það um allt land síðustu vikur . Réttindafélagsmiðstöðin Laugó gerði það að sjálfsögðu einnig og var slegið í afmælisveislu að þessu tilefni . Húsið var skreytt með blöðrum og slíku sem fylgir alvöru afmælisveislum . Stórum hugmyndakassa var komið fyrir á staðnum til að ýta undir 12. grein sáttmálans um að láta skoðanir unglinga og barna í ljós og til að hafa áhrif . Mikið af spennandi hugmyndum komu fram sem spennandi verður að framkvæma . Þá voru fjögur grundvallarákvæði sáttmálans sett uppá vegg til þess að skapa umræðu og gátu allir skrifað undir þær hvernig bæta mætti starfið í átt að þessum greinum sáttmálans . Einnig var farið í spurningakeppni um barnasáttmálann . Líkt og í öllum góðum afmælum var auðvitað boðið uppá köku sem sló algjörlega í gegn . Góð mæting var í afmælið og sköpuðust skemmtilegar umræður á staðnum .